Legal Document

Category: 349

Text:
3. ΑΠΟΦΑΣΙΣ ΕΛΛΗΝΙΚΗΣ ΕΠΙΤΡΟΠΗΣ ΑΤΟΜ. ΕΝΕΡΓΕΙΑΣ Αριθ. 4550/2/59 της 24 Νοεμ. 1959/14 Απρ. 1960 (ΦΕΚ  Β’ 151) Περί κανονισμού μελέτης και εκτελέσεως έργων της ΕΕΑΕ εγκριθείς δια του υπ’ αριθ. 24 πρακτικού της Δ.Ε. της 6 Αυγ. 1959. Έχοντες υπ’ όψει: α)Την παρ. 3 και 4 του άρθρ. 22 του Ν.Δ. 3891/1958. β)Την υπ’ αριθ. 4791/10 από 7 Μαρτ. 1959, κοινήν απόφασιν Υπουργών Συντονισμού, Οικονομικών και Εθνικής Αμύνης. γ)Την σχετικήν γνωμάτευσιν του Νομικού Συμβούλου της Ε.Ε.Α.Ε. δ)Τας ληφθείσας υπό της Δ.Ε. της ΕΕΑΕ κατά τας 22ας και 24ης Συνεδρίας αυτής σχετικάς αποφάσεις, αποφασίζομεν: Θέτομεν εν ισχύϊ τον κατωτέρω Κανονισμόν. Ανάθεσις Μελετών Άρθρ.1.-1.Η ανάθεσις της εκπονήσεως των μελετών γίνεται κατόπιν αποφάσεως της Δ.Ε. της ΕΕΑΕ εις Αρχιτέκτονας και Πολιτικούς Μηχανικούς ή Τεχνικά Γραφεία άτινα, λόγω αποκτηθείσης ήδη πείρας εκ της μελέτης σχετικών έργων, παρέχουν ασφαλείς ουσιαστικάς εγγυήσεις, περί της ταχείας και αρτίας εκπονήσεως της μελέτης. 2.Αι δαπάναι δια την εκπόνησιν των μελετών βαρύνουν τας πιστώσεις των έργων, αι δε αμοιβαί των μελετητών υπολογίζονται επί τη βάσει του από 19/21.2.1938 Δ/τος «περί αναθεωρήσεως του από 13 Ιουν. 1924 Δ/τος περί καθορισμού των εις ιδιώτας μηαχνικούς κ.λπ. αμοιβών, ως τούτο ετροποποιήθη και συνεπληρώθη δια μεταγενεστέρων Β.Δ/των ή ως τούτο μελλοντικώς θέλει τροποποιηθή ή συμπληρωθή δια μεταγενεστέρων Β.Δ/των υποκείμεναι εις την έκπτωσιν 25% την προβλεπόμενην δια της υπ’ αριθ. 277107/1.11.55 κοινής αποφάσεως των Υπουργών Οικονομικών και Συγκοινωνιών και Δημ. Έργων. Εκτέλεσις των Έργων κατόπιν Δημοσίου  Διαγωνισμού. Άρθρ.9.-1.Αι πληρωμαί του εργολάβου εκτελούνται τμηματικώς κατά την πρόοδον των εργασιών και πάντοτε δι’ ανακεφαλαιωτικών πιστοποιήσεων εκδιδομένων και κατά χρονικά διαστήματα καθοριζόμενα εκάστοτε δια της συμβάσεως. Αι πληρωμαί αύται ενεργούνται επί τη βάσει επιμετρήσεως των εργασιών και των εισκομισθέντων υλικών και των αντιστοίχων συμβατικών τιμών. Αι ημιτελείς εργασίαι αποτιμώνται προσωρινώς επί τη βάσει των συμβατικών τιμών με ανάλογον μείωσιν. Ο τελικός λογαριασμός συντάσσεται επί τη βάσει του πρωτοκόλλου παραλαβής και εγκρίνεται υπό της Δ.Ε. της ΕΕΔΕ. 2.Κατά την έκδοσιν των πιστοποιήσεων γίνεται η υπό του άρθρ. 4 παρ. 5 προβλεπόμενη κράτησις 5% επί της αξίας των εργασιών και 10% επί της αξίας των εισκομισθέντων υλικών. Αι κρατήσεις αύται, επιστρέφονται τω εργολάβω, κατά την τελικήν εκκαθάρσιν της εργολαβίας, μετά τη οριστικήν παραλαβήν του έργου. Μετά την προσωρινήν παραλαβήν και προ της οριστικής δύναται να επιστραφή το ήμισυ των ανωτέρω κρατήσεων αποφάσει της Δ.Ε. και κατόπιν γνωμοδοτήσεως της υπηρεσίας επιβλέψεως ότι η μείωσις των κρατήσεων δεν θέτει εις κίνδυνον οιαδήποτε συμφέροντα της Ε.Ε.Α.Ε. 3.Αι δαπάναι των έργων ενεργούνται: α)Δια τακτικών χρηματικών ενταλμάτων, εκδιδομένων επ’ ονόματι των δικαιούχων, επί τη βάσει των εκδιδομένων λογαριασμών, εις βάρος του προϋπολογισμού της ΕΕΑΕ. β)Δια χρηματικών εντολών εκδιδομένων εις βάρος του λογαριασμού Δημοσίων Επενδύσεων επ’ ονόματι του υπαλλήλου της ΕΕΑΕ, κατά τας κειμένας διατάξεις. γ)Εκ της παγίας προκαταβολής δια περιωρισμένης εκτάσεως έργα αξίας μέχρι 10.000 δραχμών κατά τα εν άρθρ. 23 του Ν.Δ. 3891/58 οριζόμενα. Παραλαβαί Άρθρ.10.-1.Η προσωρινή παραλαβή των εργασιών, ήτις είναι ποιοτική και ποσοτική ενεργείται εντός των υπό της Συμβάσεως προβλεπομένων προθεσμιών. Δια της συμβάσεως επίσης καθορίζεται ο χρόνος εγγυήσεως ο μεσολαβών μεταξύ της προσωρινής και της οριστικής παραλαβής ήτις είναι μόνον ποιοτική. Κατά τον χρόνον εγγυήσεως ο εργολάβος είναι υπεύθυνος δια την συντήρησιν των έργων. 2.Την ευθύνην, από απόψεως ποσότητος εργασιών, φέρει, εκτός του εργολάβου και ο επιβλέπων Μηχανικός. Εάν πλείονες του ενός επέβλεψαν, έκαστος ευθύνεται δια το μέρος του έργου, όπερ επέβλεψεν. Δια την ποιότητα των εργασιών εκτός του εργολάβου και του επιβλέποντος, ευθύνεται και ο επόπτης των κατασκευών. Και μετά την οριστικήν παραλαβήν του έργου ο εργολάβος ευθύνεται δια την στερεότητα αυτού κατά τας διατάξεις του Αστικού Δικαίου. Λύσις Διαφωνιών Άρθρ.11.-1.Πάσα μεταξύ των συμβαλλομένων μερών διαφορών προκύπτουσα οπωσδήποτε εκ της εκτελέσεως μελετών και έργων και της εφαρμογής και ερμηνείας των σχετικών συμβάσεων λύεται κατά τας διατάξεις του άρθρ. 2 του Α.Ν.  1966/39. Τας υπό του Νόμου τούτου προβλεπομένας αρμοδιότητας του Συμβουλίου Δημοσίων Έργων και του Υπουργού των Συγκοινωνιών, ασκούν αντιστοίχως η Δ.Ε. της ΕΕΑΕ και ο Υπουργός επί του Συντονισμού. Άρθρ.12.-1.Δι’ εκδοθησομένης τη εγκρίσει της Δ.Ε. της ΕΕΑΕ Γενικής Συγγραφής υποχρεώσεων καθορισθήσονται εν ταις λεπτομερείαις τα δια του παρόντος ρυθμιζόμενα θέματα οικονομικά, τεχνικά κλπ ως και πάσαι  αι τεχνικαί λεπτομέρειαι αι αναφερόμεναι εις την σύνταξιν μελετών και την εκτέλεσιν των έργων της ΕΕΑΕ. (Αντί για τη σελ. 829) Σελ. 829(α) Τεύχος Ζ71- Σελ. 119 736 Επιτροπή Ατομικής Ενέργειας 31.Ι.ν.3 Άρθρ.2.-1.Αι συμβάσεις δια την εκτέλεσιν των έργων, συνομολογούνται κατόπιν δημοσίου συναγωνισμού μεταξύ περιωρισμένου αριθμού πτυχιούχων εργολάβων, παρεχόντων ασφαλείς ουσιαστικάς εγγυήσεις περί της καλής και εμπροθέσμου εκτελέσεως, οριζόμενων δι’ αποφάσεως της Δ. Επιτροπής. 2.Η προς τους εργολάβους τούτους απευθυνομένη επί αποδείξει πρόσκλησις δια την συμμετοχήν εις τον διαγωνισμόν, δέον να γίνη τουλάχιστον προ 20 ημερών, από της διεξαγωγής αυτού και υπό την προϋπόθεσιν, ότι, καθ’ όλον το εικοσαήμερον τούτο διάστημα, θα έχωσι τεθή υπ’ όψιν των εργολάβων η σχετική μελέτη του έργου ως πάντα τα τεχνικά εν γένει στοιχεία, άτινα είναι απαραίτητα δια την σύνταξιν της προσφοράς. (Αντί για τις σελ. 815-824) Σελ. 815(α) Τεύχος Ζ71-Σελ. 117 730 3.Αι προσφοραί των μετεχόντων εις την δημοπρασίαν εργολάβων συντάσσονται είτε δια συμπληρώσεως τιμολογίου, με βάσιν την υπό της μελέτης προβλεπομένην προμέτρησιν των εργασιών είτε δι’ εκπτώσεως ες ακεραίας μονάδας επί προϋπολογισμού του έργου, περιλαμβανομένην εν τη μελέτη του έργου. Εάν θα εφαρμοσθή το ένα ή το έτερον των άνω συστημάτων, θα καθορίζεται εκάστοτε δια της προς τους εργολάβους απευθυνομένης προσκλήσεως, ήτις επέχει θέσιν διακηρύξεως. 4.Το άνοιγμα των προσφορών γίνεται δημοσία και κατά την δια της διακηρύξεως καθοριζομένην ώραν, υπό της επί της δημοπρασίας Επιτροπής, η δε εργασία ανατίθεται εις τον τελευταίον μειοδότην, εκτός εάν, εκ των τιμών της προσφοράς αυτού η έξ άλλων στοιχείων, υπάρχουν ενδείξεις, ότι έλαβε χώραν συμπαιγνία μεταξύ των μετασχόντων εις την δημοπρασίαν, ότε η δημοπρασία επαναλαμβάνεται. 5.Κατόπιν αποφάσεως της Δ.Ε. δύναται η ανάδειξις του αναδόχου του έργου να γίνη εφαρμοζομένου ενός εκ των ακολούθων συστημάτων οριζομένου δια κληρώσεως. α)Δια την περίπτωσιν δημοπρασάς δι’ εκπτώσεως: Α’. Εις τον τελευταίον μειοδότην. Β’.Εις τον προσφέροντα την μάλλον προσεγγίζουσαν έκπτωσιν προς τον μέσον όρον των εκπτώσεων όλων των συμμετασχόντων εργολάβων. Γ’.Εις τον προσφέροντα την μάλλον προσεγγίζουσαν έκπτωσιν προς τον μέσον όρον του μέσου όρου της εκπτώσεως των εργολάβων και εκπτώσεως καθοριζομένης υπό του Τριμελούς Κλιμακίου της ΕΕΑΕ και παραδιδομένης εις την Επιτροπήν της Δημοπρασίας εντός εσφραγισμένου φακέλλου ολίγον προ της ώρας της δημοπρασίας. Εις τας δύο τελευταίας περιπτώσεις αν υπάρχουν εκπτώσεις ισαπέχουσι από του μέσου όρου και προς τα άνω και προς τα κάτω προτιμάται η μεγαλυτέρα εάν δε πλείονες προσφερθείσαι εκπτώσεις ισαπέχουν ο ανάδοχος ανακηρύσσεται δια κληρώσεως. β)Εις περίπτωσιν δημοπρασίας δια συμπληρώσεως τιμολογίου: Α’.Εις τον τελευταίον μειοδότην. Β’.Εις τον μειοδότην του οποίου το συνολικόν ποσόν της προσφοράς προσεγγίζει περισσότερον προς τον μέσον όρον των συνολικών προσφορών όλων των μετασχόντων της δημοπρασίας. Σελ. 816(α) Τεύχος Ζ71-Σελ. 118 Γ’.Εις τον μειοδότην του οποίου το συνολικόν ποσόν της προσφοράς προσεγγίζει περισσότερον προς τον μέσον όρον του μέσου όρου των προσφορών όλων των μειοδοτών και του ποσού του προκύπτοντος εκ της κατά τον προϋπολογισμόν της μελέτης του έργου προβλεπομένης συνολικής δαπάνης μετά την εφαρμογήν εκπτώσεως καθοριζομένης υπό του Προέδρου της ΕΕΑΕ και παραδιδομένης εις την Επιτροπήν της δημοπρασίας εντός ενσφραγισμένου φακέλλου. Εις τας δύο τελευταίας περιπτώσεις, αν εμφανισθώσιν ισαπέχουσαι προσφοραί προς τα άνω και προς τα κάτω, προτιμάται η μικροτέρα. Εάν δε πλείονες της μιας προσφοραί ισαπέχουν του μέσου όρου ο μειοδότης ορίζεται δια κληρώσεως. Μέχρι της διεξαγωγής της δημοπρασίας δεν ανακοινούται εις τους εργολάβους ο τρόπος καθ’ ον θα ανακηρυχθή ο ανάδοχος του έργου. Μετά το άνοιγμα και τον έλεγχον των προσφορών ο Πρόεδρος της Επιτροπής της δημοπρασίας ανακοινώνει προς τους παρισταμένους εργολάβους την κατόπιν αποφάσεως της Δ.Ε. καθορισθείσαν μέθοδον κατακυρώσεως της δημοπρασίας και όταν πρόκειται να εφαρμοσθή η υπό της παρούσης παραγράφου καθοριζομένη παρουσία των εργολάβων κληρούται εν των προαναφερθέντων συστημάτων Α, Β, Γ, υπό του Προέδρου της Επιτροπής της δημοπρασίας και επί τη βάσει του κληρωθέντος συστήματος κατά τα προεκτεθέντα, ανακηρύσσεται ο τελευταίος μειοδότης. Η αποσφράγισις της υπό του Προέδρου της ΕΕΑΕ καθοριζομένης εκπτώσεως, οσάκις πρόκειται να χρησιμοποιηθή αύτη δια την κατακύρωσιν της δημοπρασίας, γίνεται υπό του Προέδρου της Επιτροπής της δημοπρασίας παρουσία των παρισταμένων εις την δημοπρασίαν εργολάβων. 731 31.Ι.ν.3 Επιτροπή Ατομικής Ενέργειας 6.Η έγκρισις του αποτελέσματος του διαγωνισμού δια μεν τα έργα αξίας μη υπερβαινούσης τα (3.000.000) δραχμάς, γίνεται δι’ αποφάσεως της Δ.Ε. της ΕΕΑΕ, εντός 30 ημερών, άνω δε του ποσού τούτου προτάσει της Δ.Ε. δια κοινής αποφάσεως των Υπουργών Συντονισμού, Εθνικής Αμύνης και Οικονομικών εντός 60 ημερών. Δια της υπ’ αριθμ. 1686 της 4/8 Απρ. 1964 (ΦΕΚ Β’ 127) κοινής αποφάσεως των ανωτέρω υπουργών ωρίσθη ότι α) δι’ έργα ή εργασίας εκμεταλλεύσεως εκτελουμένας υπό της Ε.Ε.Α.Ε. των οποίων ο προϋπολογισμός υπερβαίνει το αυτό ποσόν των δραχ. 50.000 και γ) δια μελέτας έργων ή εργασιών εκμεταλλεύσεως των εκτελουμένων υπό της Ε.Ε.Α.Ε., των οποίων η δαπάνη υπερβαίνει το ποσόν των δραχ. 10.000, απαιτείται δημόσιος διαγωνισμός. Η κατακύρωσις του αποτελέσματος του διαγωνισμού θα γίνεται δια κοινής αποφάσεως των αυτών Υπουργών. 7.Αι κατά του κύρους του διενεργηθέντος διαγωνισμού ενστάσεις πρέπει να επιδοθώσιν εγγράφως και επί ποινή απαραδέκτου, προς τον Πρόεδρον της Επιτροπής της δημοπρασίας, εντός προθεσμίας 24 ωρών από της ώρας της δημοσίας διεξαγωγής της δημοπρασίας. Ο Πρόεδρος της Επιτροπής της δημοπρασίας επισυνάπτει ταύτας εις τον φάκελλον του διαγωνισμού, γνωμοδοτών επ’ αυτών. 8.Επι των ενστάσεων αποφαίνεται ο κατά την ανωτέρω παράγραφον αρμόδιος κατά περίπτωσιν δια την έγκρισιν των πρακτικών της δημοπρασίας. 9.Αι δημοπρασίαι ακυρούνται, λόγω αντικανονικής διεξαγωγής, μόνον εφ’ όσον εκ της αντικανονικής διεξαγωγής επηρεάζεται, αμέσως ή εμμέσως το αποτέλεσμα της δημοπρασίας. Εκτέλεσις των Έργων δι’ απ’ ευθείας  αναθέσεως Άρθρ.3.-1.Όταν ανάγκη κατεπείγουσα, από περιπτώσεις απροόπτους προελθούσα, δεν συγχωρει την χρονοτριβήν δια την ενέργειαν του διαγωνισμού, ως επίσης όταν η φύσις του έργου απαιτεί την επιλογήν ειδικού εργολάβου, η εκτέλεσις του έργου δύναται να γίνη δι’ απ’ ευθείας συνομολογήσεως συμβάσεως είτε ακόμη απολογιστικώς υπό της αρμοδίας Υπηρεσίας της ΕΕΑΕ. Η σχετική απόφασις λαμβάνεται υπό της Δ.Ε. όταν η συνολική δαπάνη του έργου δεν υπερβαίνει το 1.000.000 δραχμών. Άνω του ποσού τούτου απαιτείται και έγκρισις δι’ ειδικής αποφάσεως εις εκάστην περίπτωσιν των Υπουργών Συντονισμού, Οικονομικών και Εθνικής Αμύνης. 2.Εις την περίπτωσιν της απολογιστικής εκτελέσεως περί ης η προηγουμένη παράγραφος, δύναται η εκτέλεσις του έργου να γίνη δια τμηματικών εργολαβιών ή με τιμάς κατά μονάδα εργασίας άνευ υλικών (φατούρα) κατόπιν λήψεως προσφορών, τη εγκρίσει της Δ.Ε. Εγγυοδοσία Άρθρ.4.-1.Το ποσόν της υπό των διαγωνιζομένων κατατιθεμένης εγγυήσεως δια την συμμετοχήν εις τον διαγωνισμόν ορίζεται εις 5% της δια της προσφοράς καθοριζομένης συνολικής αξίας του έργου. Εις το αυτό ποσόν ορίζεται η εγγυοδοσία δια την εκπλήρωσιν των συμβατικών υποχρεώσεων, του εις ον θα κατακυρωθή η εκτέλεσις του έργου. Η εγγυοδοσία αύτη θα προσκομισθή υπό του αναδόχου κατά την υπογραφήν της εργολαβικής συμβάσεως επί επιστροφή της εγγυοδοσίας συμμετοχής εις την δημοπρασίαν. 2.Προκειμένου περί της εκτελέσεως έργου ειδικής σπουδαιότητος δύναται το ποσόν της άνω εγγυοδοσίας, κατόπιν αποφάσεως της Δ.Ε. να ορίζεται εις μεγαλύτερον ποσοστόν και μέχρι 10% της συνολικής συμβατικής αξίας του έργου. 3.Η κατά τα ανωτέρω εγγυοδοσία συντασσομένη κατά τον υπό της Υπηρεσίας καθοριζόμενον τύπον, συνίσταται εξ εγγυητικής επιστολής ανεγνωρισμένης Τραπέζης ή του ΤΣΜΕΔΕ ή εκ γραμματίου του Ταμείου Παρακαταθηκών και Δανείων. 4.Η εγγύησις εκπληρώσεως παρά του αναδόχου των συμβατικών αυτού υποχρεώσεων, αποδίδεται μετά την προσωρινήν παραλαβήν του έργου και εφ’ όσον ο ανάδοχος έχει εκπληρώσει πάσας τας συμβατικάς του υποχρεώσεις. 5.Εκτός της ανωτέρω εγγυήσεως, ο ανάδοχος του έργου υπόκειται επί εκάστης πιστοποιήσεως, εις κράτησιν 5% επί της αξίας των εκτελεσθεισών εργασιών και 10% επί της αξίας των εισκομιζομένων υλικών εις το εργοτάξιον. Αι κρατήσεις αύται αποτελούν συμπληρωματικήν εγγύησιν δια την εκπλήρωσιν παρά του αναδόχου των συμβατικών αυτού υποχρεώσεων, επιστρέφονται δε εις τον ανάδοχον μετά την οριστικήν παραλαβήν του έργου. 6.Επιτρέπεται εις τους εργολάβους όπως τας ανωτέρω κρατήσεις αντικαθιστώσι δι’ εγγυητικών επιστολών εκδιδομένων συμφώνως τη παρ. 3 του παρόντος άρθρου. Σελ. 825 732 Επιτροπή Ατομικής Ενέργειας 31.Ι.ν.3 Εκχώρισης της εργολαβίας Άρθρ.5.-1.Απαγορεύεται εις τον ανάδοχον επί ποινή εκπτώσεως η εκχώρησις μέρους ή του όλου της εργολαβίας άνευ προηγουμένης εγκρίσεως της Δ.Ε. της Ε.Ε.Α.Ε. 2.Εν περιπτώσει εγκρίσεως, κατά τα ανωτέρω, της εκχωρήσεως συντάσσεται συμβολαιογραφική πράξις. 3.Η υπό του αναδόχου ανάθεσις εις τρίτους της εκτελέσεως εργασιών με τιμάς μονάδος (φατούρα) ή κατά αποκοπήν, δεν αποτελεί εκχώρισιν της εργολαβίας. Τροποποίησις Συμβάσεως Άρθρ.6.-1.Αι συμβατικαί τιμαί των διαφόρων εργασιών εν ουδεμιά περιπτώσει δύνανται να τροποποιηθώσιν. 2.Εάν, λόγω ανατιμήσεων, μεταβληθώσιν άρδιν αι συνθήκαι, υπό τας οποίας συνήφθη η εργολαβία, ήτοι αν η αύξησις των ημερομισθίων και τιμών υλικών είναι τοιαύτη, ώστε η ολική δαπάνη των υπολειπομένων προς εκτέλεσιν εργασιών να υπερβαίνη κατά ποσοστόν 15% την συνολικήν συμβατική δαπάνην ο εργολάβος δικαιούται να ζητήση την διάλυσιν της εργολαβίας. Η σχετική αίτησις υποβαλλομένη προς την Υπηρεσίαν επιβλέψεως δέον απαραιτήτως να συνοδεύηται υπό συγκεκριμένων στοιχείων, αποδεικνυόντων τους ισχυρισμούς του εργολάβου. 3.Επί της αιτήσεως περί διαλύσεως της εργολαβίας αποφαίνεται η Δ.Ε. της Ε..Ε.Α.Ε εντός ευλόγου προθεσμίας, εν περιπτώσει δε αποδοχής αυτής ο εργολάβος αποζημιούται με τας συμβατικάς τιμάς δια τας μέχρι της ημέρας της διαλύσεως εκτελεσθείσας εργασίας και τα εισκομισθέντα εις το εργοτάξιον δόκιμα υλικά, μη δικαιούμενος ουδεμιάς άλλης αποζημιώσεως. 4.Εάν κατά την διάρκειαν των εργασιών, λόγω υποτιμήσεως των ημερομισθίων και των τιμών των υλικών, η δαπάνη των προς εκτέλεσιν υπολειπομένων εργασιών, ελαττωθή κατά ποσοστόν υπερβαίνον το 15% της συμβατικής ολική δαπάνης του έργου, η ΕΕΑΕ δικαιούται να ζητήση παρά του εργολάβου ανάλογον μείωσιν των συμβατικών τιμών και εάν ούτος δεν αποδέχεται την προτεινομένην μείωσιν, η ΕΕΑΕ δικαιούται να διαλύση την εργολαβίαν. Και εις την περίπτωσιν ταύτην δια την αποζημίωσιν του εργολάβου εφαρμόζονται τα εν τη προηγουμένη παρ. 3 προβλεπόμενα. Σελ. 826 5.Εάν κατά την εκτέλεσιν του έργου παραστή ανάγκη εκτελέσεως εργασιών μη προβλεπομένων εν τη συμβάσει η τιμή αυτών κανονίζεται δια πρωτοκόλλου συντασσομένου υπό του επιβλέποντος το έργον κατ’ αντιπαράστασιν με τον εργολάβον. 6.Κατά τον κανονισμόν νέων τιμών λαμβάνονται υπ’ όψει  η ΑΤΟΕ και αι κατά τον χρόνον της συντάξεως αυτών ισχύουσαι τιμαί ημερομισθίων και υλικών της οικείας Επιτροπής Τιμαριθμικής διαπιστώσεως, ως και αι συμβατικαί τιμαί αναλόγων εργασιών. Επί των ούτως προκυπτουσών τιμών, εφαρμόζεται πάντοτε η επί δημοπρασά έκπτωσις ή εις την περίπτωσιν συμπληρώσεως του τιμολογίου υπό εργολάβου η τεκμαρτή έκπτωσις. Η έκπτωσις αύτη προκύπτει εκ της συγκρίσεως της, κατά την προσφοράν του εργολάβου, συμβατικής συνολικής δαπάνης του έργου προς την δαπάνην την προκύπτουσαν εκ της εφαρμογής της ΑΤΟΕ και των ισχυουσών κατά τον χρόνον της δημοπρασίας τιμών, ημερομισθίων και υλικών. 7.Εάν ο εργολάβος δεν αποδέχεται την υπό του επιβλέποντος προτεινομένην νέαν τιμήν και υπογράψη μετ’ επιφυλάξεως το σχετικόν πρωτόκολλον, οφείλει εντός ανατρεπτικής προθεσμίας 5 ημερών να υποβάλη εγγράφως προς την επίβλεψιν ένστασιν, δια της οποίας να δικαιολογή τας αντιρρήσεις του, παρελθούσης απράκτου της προθεσμίας ταύτης, σημαίνει ότι αποδέχεται και δεν δύναται να επανέλθη επί της κανονισθείσης τιμής. 8.Αι νέαι τιμαί εγκρίνονται υπό της Δ.Ε. της ΕΕΑΕ, ήτις και αποφαίνεται επί των τυχόν ενστάσεων του εργολάβου. Από της κοινοποιήσεως εις τον εργολάβον της σχετικής εγκρίσεως άρχεται η υποχρέωσις του εργολάβου δια την εκτέλεσιν της εργασίας, ην αφορά η νέα τιμή. 9.Εάν κατά την εκτέλεσιν του έργου παραστή η ανάγκη υπερβάσεως των ποσοτήτων συμβατικών εργασιών ο εργολάβος  υποχρεούται να εκτελέση ταύτας με τας συμβατικάς τιμάς και υπό τους λοιπούς όρους της εργολαβικής συμβάσεως. Η εν λόγω υποχρέωσις του εργολάβου άρχεται αφ’ ης κοινοποιηθή αυτώ έγγραφος διαταγή της επιβλέψεως. 733 31.Ι.ν.3 Επιτροπή Ατομικής Ενέργειας 10.Ο εργολάβος ουδεμιάς αποζημιώσεως δικαιούται εν περιπτώσει, καθ’ ην, άνευ εγγράφου εντολής της επιβλέψεως εκτελέση ποσότητας εργασιών υπερβαινούσας τας συμβατικάς. Η μεταβολή των συμβατικών ποσοτήτων των εργασιών, τακτοποιείται δια συγκριτικού πίνακος, συντασσομένου υπό του επιβλέποντος και κοινοποιουμένου τω εργολάβω. 11.Εάν ο εργολάβος δεν αποδέχεται τον συγκριτικόν πίνακα και υπογράψη μετ’ επιφυλάξεως οφείλει εντός ανατρεπτικής προθεσμίας πέντε ημερών να υποβάλη εγγράφως προς την επίβλεψιν ένστασιν δικαιολογούσαν τας αντιρρήσεις του. Επί της ενστάσεως ταύτης αποφαίνεται η Δ.Ε. της ΕΕΑΕ, ήτις είναι αρμοδία δια την έγκρισιν αύτη απορρίψη την ένστασιν του εργολάβου, ούτος είναι υπόχρεως δια την εκτέλεσιν των υπό του συγκριτικού πίνακος προβλεπομένων εργασιών χωρίς να αποστερείται του δικαιώματος να ζητήση την συμφώνως τω άρθρ. 11 του παρόντος οριστικήν λύσιν της διαφωνίας. 12.Η αύξησις της δαπάνης του έργου, είτε προέρχεται εκ της μεταβολής των ποσοτήτων των διαφόρων εργασιών, είτε εκ της εκτελέσεως απροβλέπτων εργασιών δια νέων τιμών, δεν δύναται να υπερβή ποσοστό 50% της συμβατικής. Πέραν του ανωτέρω ποσοστού, ο εργολάβος δικαιούται να αρνηθή την εκτέλεσιν καθ’ υπέρβασιν εργασιών. Επίσης η μείωσις της δαπάνης των εργασιών, δεν δύναται να υπερβή το ανωτέρω καθοριζόμενον ποσοστόν, του 50%, άλλως ο εργολάβος δικαιούται αποζημιώσεως, ήτις καθορίζεται εις 10% επί οιουδήποτε ποσού πέραν του ποσοστού 50% μειώσεως. Διάλυσις της εργολαβίας. Έκπτωσις του  εργολάβου Άρθρ.7.-1.Η εργολαβία διαλύεται εκτός των εν άρθρ. 6 παρ. 2 και 4 προβλεπομένων περιπτώσεων και εις τας ακολούθους περιπτώσεις: α)Τη αιτήσει του εργολάβου, όταν παρέλθουν 40 ημέραι από της υπογραφής της εργολαβικής συμβάσεως και δεν γίνει εγκατάστασις αυτού εις το έργον, δια του σχετικού πρωτοκόλλου, ή δεν κοινοποιηθή αυτώ εντός της αυτής προθεσμίας, πίναξ εκτελεστέων εργασιών ολικός ή τμηματικός. Εις την περίπτωσιν ταύτην ο εργολάβος δικαιούται αποζημιώσεως, αλλά μόνον δια τας δαπάνας εις τας οποίας υπεβλήθη,  δια την συμμετοχήν του εις την δημοπρασίαν, ως και δια το εργολαβικόν συμβόλαιον. Η σχετική αίτησις του εργολάβου δέον να υποβληθή εντός δέκα ημερών, αφ’ ης συμπληρωθούν τεσσαράκοντα ημέραι από της υπογραφής της εργολαβικής συμβάσεως και να συνοδεύηται υπό των απαιτουμένων αποδεικτικών στοιχείων των ανωτέρω καθοριζομένων δαπανών. Επί της αιτήσεως ταύτης αποφαίνεται η Δ.Ε. της ΕΕΑΕ. β)Τη αιτήσει του εργολάβου, αν τα έργα διακοπτώσιν υπέρ τους 3 μήνας τη εντολή της ΕΕΑΕ. Εις την περίπτωσιν ταύτην καταβάλλεται εις τον εργολάβον η αξία των εκτελεσθεισών εργασιών και των προσκομισθέντων εις το εργοτάξιον δοκίμων υλικών, ως και αποζημίωσις δια τας μήπω αποσβεσθείσας εγκαταστάσεις του, επίσης δε και λόγω διαφυγόντος κέρδους εκ των ανεκτελέστων εργασιών. Η αποζημίωσις αύτη καθορίζεται υπό της Δ.Ε. της ΕΕΕΑΕ, λαμβανομένων υπ’ όψει των τιμών της εργολαβίας, της εκτάσεως των εγκαταστάσεων του εργολάβου και των συνθηκών εν γένει της εκτελέσεως του έργου, δεν δύναται δε εν ουδεμιά περιπτώσει να υπερβή ποσοστόν 6% της αξίας των αντεκτελέστων συμβατικών εργασιων. Η αίτησις του εργολάβου περί διαλύσεως της εργολαβίας εις την προτεινομένην περίπτωσιν, δέον να υποβληθή εντός προθεσμίας 10 ημερών, αφ’ ης συμπληρωθώσιν τρεις μήνες, από της διακοπής των εργασιών, άλλως, μετά την πάροδον των δέκα ημέρων, ο εργολάβος δεν δικαιούται να ζητήση την διάλυσιν, λόγω της κατά το παρελθόν τρίμηνον διακοπής των εργασιών. γ)Αυτοδικαίως, όταν κατόπιν αποφάσεως της Δ.Ε., τα έργα παύσωσιν οριστικώς. Εις την περίπτωσιν ταύτην ο εργολάβος αποζημιούται κατά τα εν τη αμέσως ανωτέρω παραγράφω καθοριζόμενα. δ)Αυτοδικαίως εν περιπτώσει πτωχεύσεως του εργολάβου. Δύναται όμως εις την περίπτωσιν ταύτην, τη αιτήσει των δανειστών, να εγκρίνη η Δ.Ε. της ΕΕΑΕ την παρ’ αυτών συνέχισιν των εργασιών κατόπιν δηλώσεως αυτών ότι αναλαμβάνουσιν πάσας τας υποχρεώσεις και τα δικαιώματα του εργολάβου. Εις την περίπτωσιν ταύτην ο εργολάβος δύναται να υποχρεώση τους δανειστάς να διορίσωσι πληρεξούσιον και αντιπρόσωπον αυτών διπλωματούχον μηχανικόν ή εργολάβον της εγκρίσεώς του. ε)Αυτοδικαίως επίσης διαλύεται η εργολαβία, εν περιπτώσει καθ’ ην ο εργολάβος αποβιώσει και εις την περίπτωσιν ταύτην δύναται η Δ.Ε. της ΕΕΑΕ να επιτρέψη την συνέχισιν των εργασιών υπό των κληρονόμων, υπό τους όρους τους καθοριζομένου εν τη αμέσως προηγουμένη παραγράφω. Σελ. 827 734 Επιτροπή Ατομικής Ενέργειας 31.Ι.ν.3 2.Ο εργολάβος κηρύσσεται έκπτωτος της εργολαβίας εις τας ακολούθους περιπτώσεις: α)Οσάκις δεν συμμορφούται προς τας υποχρεώσεις αυτού τας απορρεούσας εκ των όρων της εργολαβίας ή των διατάξεων του παρόντος. β)Οσάκις δεν συμμορφούται προς τας εντός των ορίων των όρων και των διατάξεων τούτων, διδομένας αυτώ εγγράφους εντολάς της επιβλέψεως. γ)Οσάκις η πρόοδος των εργασιών γίνεται με βραδύν ρυθμόν και εις τρόπον ώστε να καθίσταται αναμφισβητήτως ανέφικτος εκ των πραγμάτων η εμπρόθεσμος εκτέλεσις του έργου. Προ της εκπτώσεως του εργολάβου δέον απαραιτήτως να κοινοποιηθή αυτώ ειδική πρόσκλησις, καλούσα αυτόν, επί απειλή εκπτώσεως, όπως, εντός αναλόγου προθεσμίας, ουχί μικροτέρας των 10 ημερών, συμμορφωθή προς τας, καθοριζομενας εν τη προσκλήσει, συμβατικάς υποχρεώσεις του, και τας συγκεκριμένας υποδείξεις της υπηρεσίας. Εάν ο εργολάβος δεν συμμορφωθή εντός της τασσομένης προθεσμίας προς την ειδικήν πρόσκλησιν της επιβλέψεως, δι’ αποφάσεως αυτής κηρύσσεται προσωρινώς έκπτωτος της εργολαβίας και διατάσσεται να παύση τας εργασίας καλούμενος συγχρόνως όπως εις ωρισμένον χρόνον παραστή εις την απογραφήν των εκτελεσθεισών εργασιών και προσκομισθέντων υλικών. Εις την εν λόγω απογραφήν προβαίνει η επίβλεψις και εν απουσία του εργολάβου, εάν ούτος, παρά την πρόσκλησιν δεν παραστή αυτοπροσώπως ή δια πληρεξουσίου. 3.Ο εργολάβος έχει το δικαίωμα όπως εντός ανατρεπτικής προθεσμίας 5 ημερών από της κοινοποιήσεως αυτώ της αποφάσεως περί προσωρινής εκπτώσεως υποβάλη ένστασιν κατ’ αυτής. Μη υποβληθείσης εμπροθέσμως της ενστάσεως ταύτης η έκπτωσις του εργολάβου καθίσταται οριστική. Επί της ενστάσεως αποφασίζει η Δ.Ε. της ΕΕΑΕ, ήτις δύναται να άρη την διαταγήν περί προσωρινής εκπτώσεως και παύσεως των εργασιών, δεχομένη την ένστασιν του εργολάβου ή να άρη την διαταγήν της εκπτώσεως και παύσεως των εργασιών υπό όρους, εάν ο εργολάβος παράσχη απτάς εγγυήσεις περί συμμορφώσεως προς τας υποχρεώσεις του και τας υποδείξεις της επιβλέψεως ή ακόμη να απορρίψη την ένστασιν του εργολάβου και να κηρύξη οριστικώς έκπτωτον τον εργολάβον. Εις την περίπτωσιν της άρσεως της εκπτώσεως, ο εργολάβος ουδεμιάς δικαιούται αποζημιώσεως, δια την, κατά το μεσολαβήσαν, διακοπήν των εργασιών, διάστημα, δύναται, όμως εάν η διακοπή των εργασιών παραταθή, υπαιτιότητι του εργολάβου, υπέρ τους 3 μήνας, να ζητήση την διάλυσιν της εργολαβίας και εφαρμογήν των εν άρθρ. 6 παρ. 1β προβλεπομένων. Σελ. 828 4.Κηρυσσομένου εκπτώτου του εργολάβου, τα έργα συνεχίζονται, καθ’ οιονδήποτε τρόπον ήθελεν αποφασίση η Δ.Ε. της ΕΕΑΕ ες βάρος και δια λογαριασμόν του εκπτώτου εργολάβου, του οποίου παρακρατείται η εγγυοδοσία και επί των πιστοποιήσεων γενόμεναι κρατήσεις, ως και το κατά την ημέραν της εκπτώσεως οφειλόμενον ποσόν δι’ αξίαν εκτελεσθεισών εργασιών και προσκομισθέντων υλικών. Ο εργολάβος βαρύνεται δια την επί πλέον δαπάνην των έργων κατά την συνέχισιν των εργασιών, υπολογιζομένην επί τη βάσει των ποσοτήτων και ειδών εργασιών, δι’ ας ήτο υπόχρεως συμφώνως τη συμβάσει, ως και δυνάμει του άρθρ. 5 παρ. 12. Αν η δαπάνη αποβή μεγαλυτέρα της συμβατικής, το επί πλέον ποσόν βαρύνει τον εργολάβον και εκπίπτεται εκ των οφειλομένων εις αυτόν εκ της αυτής ή εξ άλλης τυχόν εργολαβίας, συναφθείσης υπό του εργολάβου μετά της ΕΕΑΕ, επιφυλασσομένου παντός δικαιώματος αυτής εν περιπτώσει ανεπαρκείας του οφειλομένου εις τον εργολάβον ποσού να καλύψη την επί πλέον δαπάνην. Εάν η δαπάνη αποβή μικροτέρα της συμβατικής, η διαφορά απομένει προς όφελος της ΕΕΑΕ. Εις αμφοτέρας τας περιπτώσεις η αρχική εγγύησις του εργολάβου, ως μη εκπληρούντος τας συμβατικάς του υποχρεώσεις, περιέρχεται εις την ΕΕΑΕ. Ο κηρυχθείς οριστικώς έκπτωτος εργολάβος, διαγράφεται οριστικώς του πίνακος εργολάβων, του προβλεπομένου υπό το άρθρ. 2 παρ. 1. 735 31.Ι.ν.3 Επιτροπή Ατομικής Ενέργειας Προθεσμίαι.-Ποινικαί ρήτραι.-Παράτασις Άρθρ.8.-1.Η προθεσμία αποπερατώσεως του έργου καθορίζεται εν τη οικεία συγγραφή υποχρεώσεων, εν τη οποία επίσης καθορίζονται και αι εις βάρος του εργολάβου ποινικαί ρήτραι εν περιπτώσει υπερημερίας. Δια την διαπίστωσιν της εμπροθέσμου αποπερατώσεως του έργου συντάσσεται, παρά της επιβλέψεως πρωτόκολλον περατώσεως του έργου, τη αιτήσει του εργολάβου, προσυπογραφόμενον παρ’ αυτού. 2.Εν περιπτώσει υπερημερίας και επιβολής εις τον εργολάβον ποινικής ρήτρας, αύτη εκπίπτεται εκ των λογαριασμών πληρωμής αυτού. 3.Λόγω αυξήσεως των συμβατικών ποσοτήτων των προς εκτέλεσιν εργασιών ή λόγω εκτελέσεως νέων εργασιών, ή λόγω καθυστερησεως των εργασιών οφειλομένης εις ανωτέραν βίαν, ο εργολάβος δύναται να ζητήση παράτασιν της συμβατικής προθεσμίας δι’ αιτήσεώς του απευθυνομένης προς την επίβλεψιν. Επί της αιτήσεως ταύτης γνωμοδοτεί η τελευταία και αποφαίνεται η Δ.Ε. της ΕΕΑΕ. 4.Η μη έγκαιρος λήψις αποφάσεως δια την παράτασιν της προθεσμίας δεν αναστέλλει τας πληρωμάς του εργολάβου. Πιστοποίησις εργασιών - Κρατήσεις-  Χρηματοδοτήσεις έργων